1995-ben VaVa és Otix létrehoztak egy fejlesztõcsapatot, hogy alapjaiban rengessék meg a magyar szoftvergyártást, azonban a rengéseket csak egy két házzal arrébb lakó szeizmológus érzékelte. A csapatot 4'O CLOCK néven anyakönyvezték. A pascal használata miatt elég poor proggyk születtek, a tagoknak pedig még fogalmuk se volt a scene-rõl. 1996-ban a még mindig kéttagú csapat nevet váltott, és a VaVa által generált INNOVATORS cimke alatt futott tovább. Megpróbáltak úgy tenni, mint ha tényleg fejlesztenének, így elég sok projectbe kezdtek. Nekiálltak egy lövöldözõs gaménak, amiben "olyan C&C-s megjelenítésben" kellett volna irtani a rosszfiúkat egy ramboval, de egy sprite-editornál több nemigen lett belõle. Rájöttek, hogy a 2D-nek vége (pedig nem is!), ezért elkezdtek írni egy 3D editort, vagy valami ilyesmit. Hamar rádöbbentek azonban, hogy 640K nem elég mindenre, a protmódhoz és az asm-hez pedig még mindig nem nagyon értettek. 1996 nyarán egy verseny egyhetes döntõjét rendezték meg Csillebércen, a volt úttörõtáborban. Itt találkozott elõször az AtomiK alapítógárdája : qvas, SCP és VaVa. SCP felszínesen már azelõtt is ismerte VaVa-t, hiszen szoros kapcsolatban állt VaVa szomszédjával, WooDoo People-el, akivel együtt fejlesztettek. qvas és SCP pedig osztálytársak voltak, és még mindig azok. Az egyhetes tábor alatt egymáson kívül az internettel és SiD révén a SCENE-nel is megismerkedtünk. Egyébként a versenyen qvas 2. lett egy lamma játékkal, amit ma már legszívesebben letagadna (1912). A hét végén további tervek nélkül váltunk el, mindenki fejlesztgetett tovább a maga útján. 1997 egyik hideg februári napján egy körtelefon után 4 sötét alak gyûlt össze VaVa lakásán. A házigazdán kívül még Otix, qvas és SCP ült a konyhaasztal körül. Megalakult az AtomiK SW. Alapító tagok : Otix, qvas, SCP, VaVa, WooDoo People (õ nem volt ott a találkozón). Örömünkben dúmoztunk egy nagyot (úgy 4 órát), ahol is Otix mindenkit a betonig alázott. Abban maradtunk, hogy majd szépen együtt fejlesztünk mindenfélét. Nagyon sokáig azonban ez nem jött össze, hiszen szinte mindenki egyedül dolgozott valami saját, aprócska projecten. Már jócskán tavaszodott, amikor megtartottuk elsõ igazi csapattalálkozónkat a VPG 2. emeleti földrajzkabinetében. Máig sem értjük, hogy VaVa miért éppen oda vitt minket, de azért köszönet érte. WooDoo People kivételével itt volt az egész AtomiK (mind a 4 ember!), és Stonee (ma Archee / CNT) is, akit akkoriban be akartunk venni a csapatba. Errõl akkor tettünk le, amikor minden egyes ötletünk után beszólt, hogy qrva egyszerû, és hogy majd õ megírja az egészet. Ez a hozzáállás nem igazán egyezett a csapat máig is inkább haveri szemléletével, így inkább nem kértünk belõle. Lehet, hogy így nem vagyunk olyan erõsek kódban, de a haveri légkör megmaradt a csapaton belül, és mi ezt éreztük fontosnak. 1997 tavaszán kezdte el a csapat a scenesedést. A "Menjünk party-ra !" felkiáltás után rádöbbentünk, hogy ez nem is olyan egyszerû. A RAGE és az ANTIQ idején szinte mindenki a Balatonon / külföldön / máshol süttette a hasát, úgyhogy ezekre a partykra valahogy nem sikerült eljutnunk. Nem baj, hiszen így nagyobb lelkesedéssel néztünk az õszi CACHE elé, ahol már asztalt is foglaltunk, mire kiderült, hogy a party elmarad. Suxx. Az év második felében csapatunk összetétele igen jelentõs változásokon ment keresztül. Elsõként egy profi klasszikus zenész, SN lépett be, aki egyébként SCP nõvére és a Zeneakadémián tanul. Õt követte Scrag, aki inkább a gabber-t kedveli, és néha rajzolgat is. Késõbb csatlakozott hozánk egy újabb coder, Athelstane is. Kirúgtuk WooDoo People-t, aki teljesen inaktívvá vált : a debuggerünknek mondta magát, de csak a saját BASIC proggyait javítgatta. Otix, aki a quake megjelenése óta nem sokat kódolt, viszont annál többet játszott, szép lassan szakadt el tõlünk. 1997 decemberében végre sikerült eljutnunk egy partyra, mégpedig a JUMPER'97-re. Természetesen ezt sem úsztuk meg hatalmas bugok nélkül, elõször a buszra nem fértünk fel és fél órát kellett várnunk a minuszban, utána pedig a változatosság kedvéért a géppel szívtunk egy jókorát. qvas 486 DX4-100 típusú gépébe VaVa 420-as WD Caviar vinyáját akartuk betenni, de a shit 486 nem volt hajlandó észrevenni a hdd-t. Nagy nehezen, körülbelül 2 órányi rábeszélés után már slave-ként futott a kicsi, de ugye ez a boothoz édeskevés. Így aztán kénytelenek voltunk rendszerlemezrõl indítani GUS és CD driverekkel és hasonlókkal, úgyhogy a rendszernek cca. 2 perc kellett a felálláshoz. De végül is ment a gép, beadhattuk a nevezéseket. SCP a The NET címû fun-5K-val indult, SN az Autumn Memories címû klasszikus zenével. qvas másnaposan elkezdte megmutatni Hippee-nek, hogy mi is az a 3D-Studio, és a "partytime generated" képet egy fatális véletlen folytán beadta. A compokon aztán sorra jöttek a meglepetések : SN zenéje hatalmas tapsot kapott, SCP 5K-ját a felénél lekeverték a rendezõk, qvas raytrace képe pedig átjutott az elõzsûrin. qvas és SCP élbõl utolsók lettek, SN zenéje pedig 5. Mivel a kezdeti kudarcok után sem ment el a kedvünk az alkotástól, ezért elmentünk a Flag'98-ra is. Ide már "minõségibb" cuccokkal érkeztünk, mind a gépet, mind a produkciókat tekintve. A hw egy faszán belõtt iP166 volt, indulni pedig egy 4K-val, egy zenével és egy wild gfx-el indultunk. Itt qvas és Scrag a Fiksz rádió (FM 98.00) csapatával kiegészülve Matuska Szilveszter Emlékexpress fedõnéven a phun-compon is indult, és nem is szerepeltek rosszul (qvas a díjkiosztásnál lenyúlt egy pentium dobozt, mert neki már nem maradt az abban díj gyanánt tartott túrórudiból). Sajnos Scrag zenéjét kiszórta az elõzsûri, így csak két alkotásunkat csodálhatta meg a közönség. VaVa 4K-ja, ami Codeless címen futott, 3., qvas kommunista wild-ja, a The Happiest Barrack pedig 4. lett. Talán itt sikerült ismeretlen kis csapatból kevéssé ismert kis csapattá elõlépnünk. Két új tag is belépett a partyn : Szõke, a talán legprofibb kóderünk és Avion, egy tehetséges tracer. Sajnos a SCEneST 1998-ban elmaradt, így nem lehettünk ott. Mivel azonban teljesen rákészültünk, hogy partyzunk egy jót, megrendeztük az AtomiK #1-t, aminek alcíme a "da SCEneST substitution pardey" volt. A partyplace Athel-ék háza volt, az idõpont pedig a SCEneST hétvégéje. Igen jól szórakoztunk, az idõt demonézegetéssel, kódolással, és különbözõ hülyeségekkel töltöttük. Athel és qvas még egy phun-compot is összehozott, hogy feldobják a hangulatot, ami qrva jól sikerült. A partyn készült videot lehet, hogy hamarosan indítjuk egy wild-compon. 1998 tavaszán Szõke ismerettségeinek segítségével létrehoztuk az ATOMIK@IDG.HU mailcímet, ami tulajdonképpen egy olyan levelezõlista, aminek elõfizetõi az AtomiK tagjai. Nagy nehezen, sokadik nekifutásra végül júliusra készült el az a homepage, amit éppen olvasol. Lehet, hogy indítjuk az ANTIQ homepage design compoján. Bizonyára sokan emlékeznek arra, hogy a fejezetcím egy '98-as nagy magyar party, mégpedig a RAGE & sceNEst'98 alcíme volt. Sajnos a tavalyihoz hasonló okok miatt a csapatot csak qvas képviselte, release-ünk pedig egyáltalán nem volt. Majd meglatjuk!